***9.5 շաբաթ*** (*անգլ.՝ Nine ½ Weeks*), 1986 թվականին նկարահանված ամերիկյան ֆիլմ, որը նկարահանվել է Էդրիան Լայնի կողմից։

Այն Ինգեբորգ Դեյի «Օտար մարմինը» («Իննուկես շաբաթ») վեպի ադապտացիան է, որը հրատարակվել է 1978 թվականին Էլիզաբեթ ՄաքՆիլի կողմից։

Սյուժե
------

Էլիզաբեթ ՄաքԳրոուն ամուսնալուծված կին է, աշխատում է Նյու Յորքի Spring Street Gallery պատկերասրահում։ Մինչդեռ նա իր գնումներն է կատարում մի չինացի նպարավաճառի մոտ, մի տղամարդ նկատում է նրան և իրարանցում առաջացնում նրա մեջ։ Այս առեղծվածային անծանոթից երկար ժամանակ չի պահանջվում մոտենալ նրան և հրավիրել ճաշի իտալական ռեստորանում։ Այսպիսով, սկսվում է մի բուռն հարաբերություն, որը ղեկավարվում է իրար տիրելու ավելի ու ավելի հզոր հարաբերություններով։ Այն կտևի իննուկես շաբաթ։

Դերասաններ
----------

* Քիմ Բեսինջեր՝ Էլիզաբեթ ՄաքԳրոու
* Միքի Ռուրկ՝ Ջոն Գրեյ
* Մարգարետ Ուիթոն՝ Մոլլի
* Դեյվիդ Մարգուլիես՝ Հարվեյ
* Քրիստինե Բարանսկի՝ Թեա
* Կարեն Յանգ՝ Սյու
* Ուիլյամ դե Ակուտիս՝ Թեդ
* Դվայթ Վեյսթ՝ Ֆարնսվորթ
* Ռոդերիք Քուք՝ Սինքլեյր
* Վիկտոր Տրուրո՝ պատկերասրահի հաճախորդ
* Ջասթին Ջոնսթոն՝ անկողնային պարագաների վաճառող
* Քինտիա Քրուզ՝ մարմնավաճառ
* Քիմ Չան՝ չինական թաղամասի մսագործ
* Լեե Լայ Սինգ՝ զայրացած չինացի հաճախորդ
* Միքայել Պ․ Մորան՝ հավ վաճառող
* Ռուդոլֆ Ուիլռիչ՝ չինական թաղամասի հաճախորդ
* Հելեն Հանֆտ
* Ռոն Վուդ՝ ցուցահանդեսի հյուր

Արտադրություն
-------------

### Առաջացում ու զարգացում

Ֆիլմը ոգեշնչված է Էլիզաբեթ ՄաքՆիլի (Ինգեբորգ Դեյ գրչանվամբ) «Օտար մարմինը» («Իննուկես շաբաթ») կարճ վեպից , որը հրատարակվել է 1978 թվականին։ Գիրքը ֆիլմից պակաս «գլամուրային» է, բայց և ավելի խորը։

### Դերերի նշանակում

Ժաքլին Բիսեթը, Քեթլին Թըրները և Իզաբելլա Ռոսսելլինին համարվում էին Էլիզաբեթ ՄաքԳրոուի դերի հիմնական հավակնորդները։ Դեմի Մուրը նույնպես եղել է քասթինգի մասնակից։ Ջոն Գրեյի դերի համար ստուդիայի առաջին ընտրությունը Սեմ Շեփարդն էր։

### Նկարահանումներ

Նկարահանումները տեղի են ունեցել 1984 թվականի ապրիլից հունիս ամիսներին։ Այն տեղի է ունեցել Նյու Յորքում, հատկապես՝ Մանհեթենում (Delancey Street South)։

### Գրաքննություն

Ֆիլմի որոշ տեսարաններ նվազեցվել են (ինքնասպանության սիմուլյացիա, սադոմազոխիզմ) ԱՄՆ-ում դրա թատերական թողարկման համար՝ MPAA-ի կինեմատոգրաֆիական հղումների պատճառով (ֆիլմը պետք է ներկայացվեր Ամերիկայի կինոյի ասոցիացիային, որը նրան շնորհել է R դասակարգում), ռեժիսոր Էդրիան Լայնը ափսոսում է կարևոր տեսարանների գրաքննության համար, ինչը որոշ չափով հանգեցրել է ֆիլմի իմաստի կորցնելուն։

Սաունդթրեք
----------

Ֆիլմի բնօրինակ երաժշտության հեղինակը Ջեք Նիցշեն է։ Սաունդթրեքի ալբոմը թողարկվել է Capitol Records-ի կողմից, սակայն այն չի ներառում Ջեք Նիցշեի ստեղծագործությունները։ Ալբոմը պարունակում է երգեր ֆիլմերից, այդ թվում՝ *You Can Leave Your Hat On*, որը հեղինակել է Ռենդի Նյումանը, իսկ այստեղ կատարում է Ջո Կոկերը։ Հետևաբար, վերնագիրը կապվելու է այն տեսարանի հետ, երբ Քիմ Բեսինջերը ստրիպտիզ է պարում իր սիրելիի աչքի առաջ։ Ալբոմը պարունակում է նաև Բրայան Ֆերիի «Slave to Love» («Boys and girls» սոլո ալբոմից) և Ջոն Թեյլորի (Duran Duran խմբի բասիստ) «I Do What I Do» երգերը։ Սակայն ֆիլմում այն կանադացի երաժիշտ Լիզա Դալբելոյի տարբերակն է, որը մենք կարող ենք լսել։

Երգացանկ
1. Ջոն Թեյլոր - *I Do What I Do… (Theme For 9½ Weeks)* - 3:46
2. Լյուբա - *The Best Is Yet To Come* - 3:55
3. Բրայան Ֆերրի - *Slave to Love* - 4:28
4. Դալբելլո - *Black On Black* - 4:02
5. Քորեյ Հարթ - *Eurasian Eyes* - 5:30
6. Ջո Կոկեր - *You Can Leave Your Hat On* - 4:15
7. Դևո - *Bread And Butter* - 2:33
8. Eurythmics - *This City Never Sleeps* - 6:24
9. Սթյուարդ Քոփլանդ - *Cannes* - 3:11
10. Լյուբա - *Let It Go* - 3:42

Ընկալում
--------

### Քննադատություններ

Ֆիլմն արժանացել է պրոֆեսիոնալ կինոքննադատների հակասական ընդունեությանը՝ Rotten Tomatoes կայքի 22 գրախոսությունների 64 %-ը դրական էին, միջին բալը 10—ից կազմել է 5.7, մինչդեռ Metacritic կայքում 13 գրախոսությունների հիման վրա ստացել է 50 միավոր 100-ից։

Մամուլի կողմից ծաղրի ենթարկված և ամերիկյան հանրության կողմից քիչ հետևված «9.5 շաբաթ» ֆիլմը, այնուամենայնիվ, կոմերցիոն հաջողություն էր վայելում Եվրոպայում, հատկապես Ֆրանսիայում։

### Շահույթ

Ֆիլմը կոմերցիոն ձախողում էր Միացյալ Նահանգներում իր՝ կինոթատրոնում թողարկվելուց հետո՝ դրա թողարկման ընթացքում ունենալով 6,735,922 ԱՄՆ դոլար եկամուտ։ Այնուամենայնիվ, այն մեծ հաջողություն է ունեցել միջազգային մակարդակում՝ հավաքելով ավելի քան 100 միլիոն դոլար։

Առաջադրումներ
-------------

1987 թվականին «9․5 շաբաթ» ֆիլմը երեք անգամ առաջադրվել է տարբեր անվանակարգերում և չի արժանացել ոչ մի մրցանակի։

### Անվանակարգեր

* Ոսկե ազնվամորի 1987 ։
	+ Վատագույն դերասանուհի՝ Քիմ Բեսինջեր,
	+ Վատագույն սցենար՝ Պատրիսիա Լուիզիանա Քնոփ, Զալման Քինգ և Սառա Քեռնոչան
	+ Վատագույն երգ՝ Ջոնաթան Էլիաս, Ջոն Թեյլոր և Մայքլ դե Բարես (*I Do What I Do*)

Շարունակություն
---------------

Ֆիլմն ունի շարունակություն՝ «Սերը Փարիզում» վերնագրով, որը նկարահանվել է Անն Գուրսոյի կողմից և թողարկվել է 1997 թվականին։ Փրիքվելը՝ «Առաջին 9.5 շաբաթները», ռեժիսոր Ալեքս Ռայթը նկարահանել է 1998 թվականին։

Նշումներ
--------

1. ↑  Դասակարգումը նշանակում է՝ 16-ից ցածր անձանց համար պետք է հասուն մարդկանց ներկայություն։

Ծանոթագրություններ
------------------

1. 1 2 3
2. 1 2 3 4
3. ↑
4. ↑
5. 1 2 3 4 5 6
6. ↑  Freebase տվյալների վերբեռնում — Google.
7. ↑  Lexicon of international films (գերմ.) — Zweitausendeins.
8. 1 2 3 4
9. ↑  Internet Movie Database — 1990.
10. ↑
11. 1 2 3 4
12. 1 2 3 4 5 6
13. 1 2  Clélia Cohen, « Trop belle pour toi », *Vanity Fair* n°45, avril 2017, pages 128-135.
14. 1 2  (անգլերեն) Trivia *Internet Movie Database*-ում
15. ↑  (անգլերեն) Locations *Internet Movie Database*-ում
16. ↑  Jack Lodge (1992). Prion (ed.). *Hollywood 1930-1990. Sixty great years* (անգլերեն). էջ 599.
17. ↑  David Forrest Prindle (1993). Westview Press (ed.). *Risky Business. The Political Economy of Hollywood* (անգլերեն). էջ 158.
18. ↑  (անգլերեն) .
19. ↑  (անգլերեն) .
20. ↑  (անգլերեն) .
21. ↑  (անգլերեն) « Zalman King, Creator of Soft-Core Films, Dies at 70 », *The New York Times*, 8 février 2012.
22. ↑  (անգլերեն) « 9 Semaines ½ - Distinctions » 16 août 2022. *Internet Movie Database*-ում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · Box Office Mojo · ČSFD · FilmAffinity · Internet Movie Database · Metacritic · Rotten Tomatoes · AFI լիամետրաժ ֆիլմերի կատալոգ |

 |